Všetci vieme, ako nás rušia zvuky z frekventovanej ulice alebo zapnutá televízia, keď sa na niečo potrebujeme naozaj sústrediť. Výnimkou nie je ani hudba – aj obľúbená skladba môže mať podľa expertov rušivý potenciál.
Rozšírená fáma, že hudba podporuje kreativitu, je podľa vedcov mylná. Účinok počúvania hudby preskúmali psychológovia z Anglicka a Švédska, ktorí tvrdia, že hudba má na úroveň kreativity presne opačný efekt. Hudba znejúca v pozadí viedla k horšiemu výsledku vo verbálnych testoch u dobrovoľníkov zapojených do výskumu. Podrobné výsledky štúdie zverejnil magazín Applied Cognitive Psychology.
Odborníci hovoria, že na to, aby bol mozog výkonný a kreatívny, potrebuje skôr ticho ako hluk. Hudba totiž narúša verbálnu pracovnú pamäť, a to bez ohľadu na to, či je inštrumentálna, alebo či ide o známe aj neznáme spievané texty. Tiché pracovné prostredie, v ktorom nie je priveľa zvukového smogu, je podľa vedcov najlepším podhubím pre kreatívne výkony.
Fotogaléria
slúchadlá počúvanie hudby